**သတင်းထုတ်ပြန်ချက်**

အရေးပေါ်ထုတ်ပြန်ချက် - 2023 ခုနှစ်၊ ဇူလိုင်လ 21 ရက်

**သတင်းထုတ်ပြန်‌‌ရေး ဆက်သွယ်ရန်-**

Stephanie Brackin၊ ဆက်သွယ်ရေး ညှိနှိုင်းရေးမှုး

သဘာဝရင်းမြစ်များဆိုင်ရာ အေဂျင်စီ

802-261-0606၊ stephanie.brackin@vermont.gov

**လတ်တလော ရေလွှမ်းမိုးမှုများပြီးနောက် မြစ်များ၊ ချောင်းများနှင့် ပတ်သက်ပြီး မြေနေရာဆိုင်ရာ စိုးရိမ်ဖွယ်ရာများ**

*မောင့်ပီလီယာ၊ ဗားမောင့် –* လတ်တလော ရေလွှမ်းမိုးခဲ့မှုကြောင့် ဗားမောင့်၏ မြေအနေအထား ပြောင်းလဲခဲ့ပြီး မြေပိုင်၊ အိမ်ပိုင်များအနေဖြင့် မေးစရာများ ရှိမည်ဖြစ်ပါသည်။ ပတ်ဝန်းကျင် ထိန်းသိမ်းကာကွယ်ရေးဌာန (DEC) သည် အမေးများသည့် မေးခွန်းများကို အသင့်ဖြေပေးထားပါသည်-

***မေး- လတ်တလော ရေလွှမ်းမိုးပြီးနောက် မြစ်တစ်စင်း/ချောင်းတစ်ခု ကျွန်ုပ်အိမ်/လုပ်ငန်းနှင့် အင်မတန် နီးကပ်လာပါသည်။ ပြည်နယ်မှလာ၍ ဖြေရှင်းပေးမလား။***

ဖြေ- သင့်အိမ် သို့မဟုတ် လုပ်ငန်းသည် ဘေးမကင်းဟု သင်ခံစားရပါက ထိုအဆောက်အဦမှ ရှောင်ခွာခြင်း အပါအဝင် သင်ဘေးကင်းစေရန် လိုအပ်သည်များကို ဆောင်ရွက်ပါ။

မြစ်ရေထိန်းရန် ချက်ချင်းလုပ်ဆောင်ဖို့ လိုအပ်သည်ဟု ထင်ပါက မြို့နယ်၏ခွင့်ပြုချက်ရယူ၍ [အရေးပေါ် ကာကွယ်ဆောင်ရွက်ချက်](https://dec.vermont.gov/watershed/rivers/river-management#municipal) အနေဖြင့် ကန်ထရိုက်တာငှား၍ လုပ်ဆောင်နိုင်သည်။ သင့်မြို့နယ်အနေဖြင့် ထိုပြဿနာကို [72 နာရီအတွင်း](https://anrweb.vt.gov/DEC/StreamAlts/RequestEmergencyRME.aspx) သတင်းပို့ရန် လိုအပ်သည့်အတွက် သင့်မြို့နယ်သို့ ဆက်သွယ်အသိပေးပါ။ DEC မြစ်စီမံခန့်ခွဲရေး အင်ဂျင်နီယာတစ်ဦးသည် ခွင့်ပြုချက် အစီအစဉ်အတိုင်း စောလျင်စွာ လာရောက်မည်ဖြစ်သည်။ အရေးပေါ် လုပ်ဆောင်မှုကြောင့် မြစ်အခြေအနေ ပိုဆိုးရွားလာပါက ရှေ့လာမည့်ရက်များတွင် ဆက်လက်ဆောင်ရွက်ရန် လိုအပ်နိုင်သည်။

သင့်အိမ် သို့မဟုတ် လုပ်ငန်းအပေါ် ခြိမ်းခြောက်မှု ချက်ချင်းမရှိသော်လည်း မြစ်ကြောင်းထိန်းနိုင်ရန် ချက်ချင်းဆောင်ရွက်ဖို့ လိုအပ်သည်ဟု ထင်ပါက သင့်အမည်၊ အီးမေးလ်လိပ်စာ၊ ဖုန်းနံပါတ်နှင့် မြို့အမည် အပါအဝင် နေရပ်လိပ်စာအပြည့်အစုံကို anr.wsmdrivers@vermont.gov သို့ ပေးပို့ပါ။ DEC မြစ်စီမံခန့်ခွဲရေး အင်ဂျင်နီယာတစ်ဦးသည် ခွင့်ပြုချက် အစီအစဉ်အတိုင်း သင့်ထံသို့စောလျင်စွာ ဆက်သွယ်မည်ဖြစ်သည်။ သင်နှင့်ဆွေးနွေးပြီး သင့်အိမ်/မြေကို လာရောက်ဆန်းစစ်ရန်၊ ဆောင်ရွက်ချက်များအတွက် သင့်ကိုအကြံပေးရန် ၎င်းတို့သည် အချိန်ရွေးချယ် လာရောက်ပါမည်။

DEC မြစ်စီမံခန့်ခွဲရေး ဌာနခွဲသည် ငွေကြေးထောက်ပံ့ရေး အစီအစဉ်တစ်ခု မဟုတ်သော်လည်း ပြည်နယ်ဥပဒေများနှင့် ညီညွတ်သည့် သင့်လျော်သော လုပ်ငန်းအတိုင်းအတာကို ကူညီသတ်မှတ်ပေးနိုင်သည်။

***မေး- ကျွန်ုပ်၏ အိမ်ခြံမြေအနီးမှ မြစ်အတွင်းရှိ သစ်တုံးများ၊ ပစ္စည်းအစအနများကို တစ်စုံတစ်‌ယောက်က လာရောက်ဖယ်ရှားမည်လား။***

ဖြေ- ထိုသစ်တုံး၊ ပစ္စည်းအစအနများကြောင့် မြစ်စီးဆင်းမှုလားရာ ပြောင်းနေပြီး သင့်အိမ် သို့မဟုတ် လုပ်ငန်းအတွက် အန္တရာယ် ချက်ချင်းဖြစ်နိုင်လျှင် သင့်မြို့နယ်သို့ ဆက်သွယ်ပြီး ထိုပြဿနာအကြောင်း အသိပေးပါ။ မြို့နယ်မှ ခွင့်ပြုချက်ရလျှင် အရေးပေါ် ကာကွယ်ရေးအနေဖြင့် ထိုမြစ်ရေထိန်းနိုင်ရန် ကန်ထရိုက်တာတစ်ဦး ငှားရမ်းပြီး အရေးပေါ်ကာကွယ်မှုများ ဆောင်ရွက်နိုင်သည်။ သို့မဟုတ်ပါကလည်း မြို့နယ်များတွင် အများပြည်သူဆိုင်ရာ အခြေခံအဆောက်အဦများကို ကာကွယ်ရန်နှင့် အများပြည်သူ ဘေးကင်းရေးအတွက် အရေးပေါ် ကာကွယ်ဆောင်ရွက်မှုများ လုပ်ဆောင်ရန် အခွင့်အာဏာရှိပါသည်။

[အရေးပေါ် ကာကွယ်ဆောင်ရွက်မှုများကို 72 နာရီအတွင်း သတင်းပို့ရန်လိုအပ်သည်](https://anrweb.vt.gov/DEC/StreamAlts/RequestEmergencyRME.aspx)။ DEC မြစ်စီမံခန့်ခွဲရေး အင်ဂျင်နီယာတစ်ဦးသည် ခွင့်ပြုချက် အစီအစဉ်အတိုင်း စောလျင်စွာ လာရောက်မည်ဖြစ်သည်။ အရေးပေါ် လုပ်ဆောင်မှုကြောင့် မြစ်အခြေအနေ ပိုဆိုးရွားလာလျှင်ဖြစ်စေ၊ အနီးနားမှ အခြေခံအဆောက်အဦများအပေါ် ထိခိုက်လျှင်ဖြစ်စေ ရှေ့လာမည့်ရက်များတွင် ဆက်လက်ဆောင်ရွက်ရန် လိုအပ်နိုင်သည်။

သင့်အိမ် သို့မဟုတ် လုပ်ငန်းအပေါ် ခြိမ်းခြောက်မှု ချက်ချင်းမရှိသော်လည်း မြစ်ကြောင်းထိန်းနိုင်ရန် ချက်ချင်းဆောင်ရွက်ဖို့ လိုအပ်သည်ဟု ထင်ပါက သင့်အမည်၊ အီးမေးလ်လိပ်စာ၊ ဖုန်းနံပါတ်နှင့် မြို့အမည် အပါအဝင် နေရပ်လိပ်စာအပြည့်အစုံကို anr.wsmdrivers@vermont.gov သို့ ပေးပို့ပါ။ DEC မြစ်စီမံခန့်ခွဲရေး အင်ဂျင်နီယာတစ်ဦးသည် ခွင့်ပြုချက် အစီအစဉ်အတိုင်း သင့်ထံသို့စောလျင်စွာ ဆက်သွယ်မည်ဖြစ်သည်။ သင်နှင့်ဆွေးနွေးပြီး သင့်အိမ်/မြေကို လာရောက်ဆန်းစစ်ရန်၊ ဆောင်ရွက်ချက်များအတွက် သင့်ကိုအကြံပေးရန် ၎င်းတို့သည် အချိန်ရွေးချယ် လာရောက်ပါမည်။

***မေး- လတ်တလော ရေလွှမ်းမိုးမှုကြောင့် ကျွန်ုပ်အိမ် ထိခိုက်ခဲ့သည့် သို့မဟုတ် လုံးဝပျက်စီးသွားခဲ့သည်။ မည်သို့ဆက်လုပ်ရမည်နည်း။ မည်သို့အထောက်အပံ့များ ရှိသနည်း။***

ဖြေ- သတင်းအချက်အလက်များနှင့် ရင်းမြစ်များကို [https://floodready.vermont.gov/help-after-flooding](https://gcc02.safelinks.protection.outlook.com/?url=https%3A%2F%2Ffloodready.vermont.gov%2Fhelp-after-flooding&data=05%7C01%7CRob.Evans%40vermont.gov%7C7f893e31bac84d3c0a2e08db83e26e54%7C20b4933bbaad433c9c0270edcc7559c6%7C0%7C0%7C638248780754973390%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=c68i1S30f7%2Fif9nj7mWDqskBypxWR%2B9VXbncbwhnEKk%3D&reserved=0) တွင် ရရှိနိုင်သည်။

***မေး- ကျွန်ုပ်ပိုင် အိမ်ခြံမြေအနီးမှ မြို့သုံးလမ်း ရေမျောသွားသည်။ မည်သည့်အချိန်တွင် ပြင်ပေးမည်နည်း။***

ဖြေ- သင့်မြို့/အဝေးပြေးလမ်းဌာန သို့မဟုတ် လမ်းလုပ်သားဦးစီးထံ ဆက်သွယ်ပြီး ပြဿနာအကြောင်း အသိပေးပါ။ မြို့သုံးလမ်းများ ပြင်ဆင်ရန် မြို့နယ်များမှ တာဝန်ယူရပါမည်။ DEC မြစ်စီမံခန့်ခွဲရေး အင်ဂျင်နီယာများသည် ပြင်ဆင်မှုများ စံနှုန်းမှီစေရန် မြို့နယ်အရာရှိများနှင့် အနီးကပ် ဆောင်ရွက်လျက်ရှိသည်။

***မေး- စက်ယန္တရားကြီးများကြောင့် မြစ်မပျက်စီးစေရန် မည်သူတားဆီးမည်နည်း။***

ဖြေ- ရေလွှမ်းမိုးမှု ဖြစ်စဉ်များတွင် အများပြည်သူ ဘေးကင်းရေးနှင့် လက်ရှိအခြေခံအဆောက်အဦများကို ကာကွယ်ပေးရန် မြစ်နှင့် ချောင်းများအတွင်း လုပ်ငန်းဆောင်ရွက်ရန် လိုအပ်ပါသည်။ မြို့နယ်များတွင် အများပြည်သူ ဘေးကင်းရေးအတွက် အရေးပေါ် ကာကွယ်ဆောင်ရွက်မှုများ လုပ်ဆောင်ရန် အခွင့်အာဏာရှိပါသည်။

DEC မြစ်များအစီအစဉ်သည် လုပ်ငန်းများကြောင့် နောက်ထပ်ရေလွှမ်းမိုးမှုအန္တရာယ် မရှိစေရန် သို့မဟုတ် အဏ္ဏဝါ သယံဇာတများ မထိခိုက်စေရန် မြစ်များနှင့် ချောင်းများအတွင်း လှုပ်ရှားမှုများကို စည်းကမ်းထိန်းသိမ်းလျက်ရှိသည်။

ရေလွှမ်းမိုးပြီးနောက် အတွေ့ရများသည့် ပြဿနာတစ်ခုမှာ မြစ်များအတွင်း သောင်တူးလွန်ကဲခြင်း သို့မဟုတ် ချောင်းကမ်းပါး အလွန်အမင်းဖို့ခြင်း ဖြစ်ပါသည်။ မြစ်ကြောင်းရေစီးဆင်းနိုင်မှုကို ထိန်းသိမ်းရန်နှင့် အနီးဝန်းကျင်မှ လမ်းများနှင့် အဆောက်အဦများကို ကာကွယ်ပေးရန် အတန်သင့် သောင်တူးရန်နှင့် ချောင်းကမ်းပါးဖို့ရန် လိုအပ်နိုင်သော်လည်း အလွန်အမင်း သောင်တူးခြင်း သို့မဟုတ် ချောင်းကမ်းပါးဖို့ခြင်းတို့ကြောင့် နောက်တစ်ကြိမ် ရေလွှမ်းမိုးလျှင် အနီးဝန်းကျင်မှ အိမ်ခြံမြေနှင့် အခြေခံအဆောက်အဦများကို ခြိမ်းခြောက်လာနိုင်သည့် မတည်ငြိမ်သော မြစ်များ၊ ချောင်းများ ဖြစ်လာနိုင်သည်။

DEC သည် မြစ်ကြောင်းဘေးကင်းရန် သို့မဟုတ် တောတိရိစ္ဆာန် နေထိုင်ကျက်စားရာများ ပြန်လည်ပြင်ဆင်ပေးရန် လိုအပ်သည်ဟု သတ်မှတ်ပါက နောက်လာမည့်ရက်များတွင် ဆက်လက်ဆောင်ရွက်ရန် ပါမစ်တစ်ခု လိုအပ်နိုင်သည်။

မြစ်များအတွင်း လုပ်ငန်းဆောင်ရွက်မှုများနှင့် ပတ်သက်ပြီး စိုးရိမ်ပူပန်မှုများရှိပါက anr.wsmdrivers@vermont.gov သို့ တင်ပြနိုင်သည်။ မြို့အမည်၊ မြစ်/ချောင်းအမည်နှင့် အနီးဆုံးနေရာလိပ်စာ နှင့်/သို့မဟုတ် လမ်းဆုံများ အပါအဝင် တည်နေရာဆိုင်ရာ အချက်အလက်များ ပါဝင်ရမည်။

***မေး- ကျွန်ုပ်ပိုင် အိမ်ခြံမြေနေရာပေါ်ရှိ ချောင်းကမ်းပါးကို ထိန်းသိမ်းရန် ကျွန်ုပ်အတွက် ငွေကြေးထောက်ပံ့မှု ရှိပါသလား။***

ဖြေ- အမေရိကန်ပြည်ထောင်စု စိုက်ပျိုးရေးဝန်ကြီးဌာန၏ သဘာဝရင်းမြစ် ထိန်းသိမ်းကာကွယ်ရေး ဝန်ဆောင်မှုမှ ဆောင်ရွက်ပေးသည့် [မြစ်ဆုံနေရာ အရေးပေါ် ကာကွယ်စောင့်ရှောက်ရေး ထောက်ပံ့ငွေအစီအစဉ်](https://www.nrcs.usda.gov/programs-initiatives/ewp-emergency-watershed-protection/vermont/vermont-emergency-watershed) သည် ဤလုပ်ငန်းများအတွက် ငွေကြေးထောက်ပံ့ပေးပါသည်။

သဘာဝရင်းမြစ်များ အေဂျင်စီ၊ ပတ်ဝန်းကျင် ထိန်းသိမ်းကာကွယ်ရေးဌာန၊ အဏ္ဏဝါနှင့် တောရိုင်းတိရိစ္ဆာန်ဌာန သို့မဟုတ် သစ်တော၊ ပန်းခြံနှင့် အပန်းဖြေရေးဌာနတို့မှ ရေလွမ်းမိုးမှုမှ ပြန်လည်ထူထောင်‌‌ရေး ရင်းမြစ်များနှင့် ပတ်သက်၍ ဆက်လက်သိလိုပါက <https://ANR.Vermont.gov/Flood> သို့ သွားရောက်နိုင်သည်။

###

**ခွဲခြားဆက်ဆံမှုမရှိရေး အသိပေးချက်-**

ဗားမောင့်ပြည်နည် သဘာဝရင်းမြစ် အေဂျင်စီ (ANR) သည် ၎င်း၏ အစီအစဉ်များ၊ ဝန်ဆောင်မှုများနှင့် လုပ်ငန်းစဉ်များကို လူမျိုး၊ ဘာသာ၊ အဆင့်အတန်း၊ အသားအရောင်၊ မူရင်းနိုင်ငံ (အင်္ဂလိပ်စကား မကျွမ်းကျင်မှု အပါအဝင်)၊ ဆွေစဉ်မျိုးဆက်၊ မွေးရပ်၊ မသန်စွမ်းမှု၊ အသက်၊ အိမ်ထောင်ရှိ/မရှိ၊ လိင်၊ လိင်စိတ်တိမ်းညွှတ်မှု၊ ကျား/မသတ်မှတ်ချက် သို့မဟုတ် နို့တိုက်ကျွေးနေခြင်း ရှိ/မရှိ (မိခင်နှင့်ကလေး) အပေါ် မူတည်၍ ခွဲခြားဆက်ဆံခြင်းမရှိဘဲ ဆောင်ရွက်လျှက်ရှိသည်။

**ဘာသာစကား ဝန်ဆောင်မှု ရယူရန် အသိပေးချက်-**

မေးမြန်းလိုသည်များ၊ တိုင်ကြားလိုသည်များ/Free Language Services ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH  ǀ خدمات لغة مجانية- anr.civilrights@vermont.gov သို့မဟုတ် 802-636-7827။